b'\n_START_ARTICLE_\nSatet\n_START_SECTION_\nImena\n_START_PARAGRAPH_\nNatan\xc4\x8dna izgovarjava njenega imena ni zanesljiva, ker se v hieroglifski pisavi do zelo poznega obdobja samoglasniki niso pisali. Mo\xc5\xbenih je ve\xc4\x8d oblik njenega imena: Setis, Sati, Seter, Satet, Satit in Sathit. V egip\xc4\x8dan\xc5\xa1\xc4\x8dini zlog s\xe1\xb9\xaf pomeni izvre\xc4\x8di ali izmetati, zato bi se njeno ime lahko prevedlo kot \xc2\xbbOna, ki strelja\xc2\xab ali \xc2\xbbOna, ki naliva\xc2\xab, odvisno od tega, katero od njenih vlog se bi \xc5\xbeeleli poudariti._NEWLINE_Njeno ime se je prvotno pisalo s hieroglifom za ramenski vozel na lanenem obla\xc4\x8dilu (S29), katerega so kasneje zamenjali z Anuketino \xc5\xbeivalsko ko\xc5\xbeo, prebodeno s pu\xc5\xa1\xc4\x8dico (F29). Imenovali so jo tudi \xc2\xbbGospodarica Elefantine\xc2\xab in \xc2\xbbOna, ki te\xc4\x8de kot pu\xc5\xa1\xc4\x8dica\xc2\xab, pri \xc4\x8demer so imeli v mislih hiter tok reke.\n_START_SECTION_\nZgodovina\n_START_PARAGRAPH_\nKult boginje Satet je bil prvi\xc4\x8d potrjen na vr\xc4\x8dih, odkritih pod Stopni\xc4\x8dasto piramido v Sakari (Tretja dinastija, okoli 2670 pr. n. \xc5\xa1t.). Pojavlja se tudi v piramidnih besedilih (\xc5\xa0esta dinastija, 2345-2181 pr. n. \xc5\xa1t.), v katerih umiva faraonovo telo s \xc5\xa1tirimi vr\xc4\x8di vode iz Elefantine._NEWLINE_Glavno sredi\xc5\xa1\xc4\x8de Satetinega kulta je bilo na Abuju (Elefantina), otoku blizu Asuana na ju\xc5\xbenem robu Egipta. Njen tempelj je stal na zgodnjem preddinasti\xc4\x8dnem mestu, ki je bilo poravnano z zvezdo Sirij. Med druga sredi\xc5\xa1\xc4\x8da sta spadala Svenet (Asuan) in Setet (otok Sehel) blizu Asuana. Satet je bila povezana predvsem z najbolj zgornjim tokom Nila, za katerega so domnevali, da izvira blizu Asuana.\n_START_SECTION_\nMiti\n_START_PARAGRAPH_\nSatet je kot boginja vojne branila ju\xc5\xbeno mejo Egipta z Nubijo in s svojimi ostrimi pu\xc5\xa1\xc4\x8dicami ubijala faraonove sovra\xc5\xbenike. Kot boginja plodnosti je izpolnjevala \xc5\xbeelje tistih, ki so iskali ljubezen._NEWLINE_Zdi se, da so ji sprva pripisovali partnerstvo s tebanskim bogom Montujem, kasneje pa so jo zamenjali z boginjo Heket.  Satet je postala partnerka boga Hnuma, varuha izvira Nila. S Hnumom je imela h\xc4\x8derko Anuket, boginjo Nila. Po Hnumu je bila v partnerstvu Rajem in je v\xc4\x8dasih namesto Hator postala Rajevo oko._NEWLINE_Satet je skupaj s Hnumom in Anuket tvorila Elefantinsko triado.\n_START_SECTION_\nIkonografija\n_START_PARAGRAPH_\nSatet so obi\xc4\x8dajno upodabljali kot \xc5\xbeensko v preprosti obleki brez rokavov in visoko belo krono Gornjega Egipta (hed\xc5\xbeet) z antilopskimi rogovi. V\xc4\x8dasih jo podobili z lokom in pu\xc5\xa1\xc4\x8dicami, ankhom ali \xc5\xbeezlom ali vr\xc4\x8di vode za o\xc4\x8di\xc5\xa1\xc4\x8denje krivde.Upodabljali so jo tudi kot antilopo._NEWLINE_Njena simbola sta bila pu\xc5\xa1\xc4\x8dica in teko\xc4\x8da voda.'